2010-luvun kirjallisuus

2010-luvun kirjallisuudessa kansainvälisiä ilmiöitä oli brittiläisen E. L. Jamesin eroottinen romaani Fifty Shades of Grey (2011), jota myytiin maailmanlaajuisesti 150 miljoonaa kappaletta. Muita vuosikymmenen myyntimenestyksiä olivat Suzanne Collinsin Nälkäpeli -sarja (2008–2010) sekä Gillian Flynnin jännitysromaani Kiltti tyttö (2012). 2010-luvun suomalaisessa kirjallisuudessa korostui edellisen vuosikymmenen tavoin tyylien ja lajien runsaus sekä genreluokitusten epätarkkuus.

 Nobelin kirjallisuuspalkinto 

VuosiNimi (nimet)MaaKieli 2010 75px Mario Vargas Llosa Peru/Espanja espanja 2011 75px Tomas Tranströmer Ruotsi ruotsi 2012 75px Mo Yan Kiina kiina 2013 75px Alice Munro Kanada englanti2014 75pxPatrick Modiano Ranska ranska2015 75pxSvetlana AleksijevitšValko-Venäjävenäjä2016 75pxBob DylanYhdysvallatenglanti201775pxKazuo IshiguroBritanniaenglanti 2018 75px Olga Tokarczuk (myönnettiin vuonna 2019) Puola puola 2019 75px Peter Handke Itävalta saksa
 Suomen kirjallisuus 

Vuosikymmenen uusia kirjailijatulokkaita olivat muun muassa Tommi Kinnunen ja Pauliina Rauhala. Tommi Kinnunen kirjoitti historiallisia romaaneja, joista hänen esikoisteoksensa Neljäntienristeys (2014) voitti useita palkintoja. Pauliina Rauhala debytoi vuonna 2013 menestysromaanillaan Taivaslaulu. Katja Kettu teki läpimurtonsa vuonna 2011 sota- ja rakkausromaanillaan Kätilö. Riikka Pulkkinen erikoistui romaaneihin, jotka käsittelevät vaikeita teemoja kuten sairauksia ja menetyksiä, esimerkkeinä Totta (2010) ja Vieras (2012). Tuomas Kyrö kirjoitti suosittuja Mielensäpahoittaja-teoksia.

Myös vanhempi kirjailijapolvi menestyi. Ilkka Remeksen kansainvälistä politiikkaa ja ajankohtaisia tapahtumia käsittelevät jännitysromaanit nousivat toinen toisensa jälkeen Suomen myydyimpien romaanien joukkoon. Niin ikään Enni Mustosen perinteistä naisen elämää käsittelevät romaanit olivat suosittuja. Jari Tervon teokset myivät yhä hyvin ja Laila Hirvisaari jatkoi menestyksekästä uraansa. Leena Lehtolaiselta ilmestyi suosittuja rikosromaaneja. Vuosikymmenen lopun trendi oli autofiktio. Autofiktiivisellä tarkoitetaan teosta, joka perustuu kirjoittajan omaan elämään, mutta on kerrottu kaunokirjallisuuden keinoin.Nummelin 2020, s. 150–153.

Pertti Jarlan strippisarjakuva Fingerpori ilmestyi lukuisissa sanomalehdissä ja kokoelma-albumeissa. Karoliina Korhosen sarjakuva Finnish Nightmares (2016) nousi suosituksi nettimeemiksi.

Muita vuosikymmenen kirjoja olivat esimerkiksi Kristina Carlsonin William N. päiväkirja (2011), Laura Gustafssonin Huorasatu (2011), Antti Tuurin Ikitie (2011), Emmi Itärannan Teemestarin kirja (2012), Aki Ollikaisen Nälkävuosi (2012), Jaakko Yli-Juonikkaan Neuromaani (2012), Leena Krohnin Hotel Sapiens (2013), Kjell Westöin Kangastus 38 (2013), Anni Kytömäen Kultarinta (2014), Sirpa Kähkösen Graniittimies (2014), Juha Seppälän Mitä sähkö on? (2014), Tuomas Vimman Helsinki 12 (2014), Anu Kaajan Muodonmuuttoilmoitus (2015), Petri Tammisen Meriromaani (2015), Johannes Ekholmin Rakkaus niinku (2016), Johanna Holmströmin Sielujen saari (2017), Rosa Liksomin Everstinna (2017), Miki Liukkosen O (2017), Marjo Niemen Kaikkien menetysten äiti (2017), Ossi Nymanin Röyhkeys (2017), Eeva Turusen Neiti U muistelee niin sanottua ihmissuhdehistoriaansa (2018), Hassan Blasimin Allah99 (2019), Monika Fagerholmin Kuka tappoi bambin? (2019), Katriina Huttusen Surun istukka (2019), Juhani Karilan Pienen hauen pyydystys (2019), Harry Salmenniemen Delfiinimeditaatio ja muita novelleja (2019) ja Petri Tammisen Musta vyö (2019).

Kokeellisen runouden merkkiteoksia olivat muun muassa Harry Salmenniemen Texas, sakset (2010) sekä Antti Salmisen Lomonosovin moottori (2014) ja Mir (2019). Muita runoteoksia olivat esimerkiksi Henriikka Tavin Toivo (2011), Erkka Filanderin Heräämisen valkea myrsky (2013), Raisa Marjamäen Ei kenenkään laituri (2014), Eino Santasen Tekniikan maailmat (2014), Olli-Pekka Tennilän Ontto harmaa (2016) sekä Tua Forsströmin Merkintöjä (2018). Esseistiikkaa edustivat muun muassa Antti Nylénin Häviö (2018) ja Pontus Purokurun Täysin automatisoitu avaruushomoluksuskommunismi (2018).

Nuortenromaaneja olivat esimerkiksi Vilja-Tuulia Huotarisen Valoa valoa valoa (2011) sekä Seita Vuorelan maagis-realistinen Karikko (2012).

 Finlandia-palkinnot 
pienois|pysty=0.6|Ulla-Lena Lundberg.
2010-luvun Finlandia-palkitut kirjat ovat:
 Mikko Rimminen: Nenäpäivä
 Rosa Liksom: Hytti nro 6
 Ulla-Lena Lundberg: Is (Jää)
 Riikka Pelo: Jokapäiväinen elämämme
 Jussi Valtonen: He eivät tiedä mitä tekevät
 Laura Lindstedt: Oneiron
 Jukka Viikilä: Akvarelleja Engelin kaupungista
 Juha Hurme: Niemi
 Olli Jalonen: Taivaanpallo
 Pajtim Statovci: Bolla

 Katso myös 
pienois|pysty|Katja Kettu.
 Kirjallisuusvuosi 2010
 Kirjallisuusvuosi 2011
 Kirjallisuusvuosi 2012
 Kirjallisuusvuosi 2013
 Kirjallisuusvuosi 2014
 Kirjallisuusvuosi 2015
 Kirjallisuusvuosi 2016
 Kirjallisuusvuosi 2017
 Kirjallisuusvuosi 2018
 Kirjallisuusvuosi 2019

 Lähteet 


 Viitteet 

Kirjallisuus
Luokka:Kirjallisuushistoria